‘High five’ na aanranding van voormalige vlootsoldaatBlayne en Kyle Shepard, Andries van der Merwe en Dustin van Wyk tydens ‘n vorige hofverskyning Foto: enca.com Die Brit Brett Wiliams (29) is oomblikke later dood verklaar. Blayne en sy broer, Kyle Shephard, staan saam met Andries van der Merwe en Dustin van Wyk tereg op aanklagte van moord, aanranding met die doel om ernstig te beseer en crimen injuria. Neil Burger, bestuurder van Fidelity Security Services, was die aand van die voorval aan diens by Kings Park. Burger het Woensdag in die Durbanse-streekshof getuig dat hy dié aand na ŉ geveg buite die stadion ontbied is. Volgens Burger het hy tussenbeide probeer tree en is hy in die gesig geslaan. Burger sê hy het Williams op die grond sien lê. Die aanklagte teen ŉ vyfde beskuldigde, Grant Cramer, is vroeër laat vaar weens ŉ gebrek aan getuienis wat hom aan die misdaad kon koppel. Hy staar egter een klag van aanranding met die doel om ernstige liggaamlike skade aan te rig in die gesig. Williams en Cramer het glo vroeër die aand buite die stadion ŉ onderonsie gehad. Cramer het Williams in ŉ wurggreep gehad en hy het sy bewussyn verloor. Paramedici het hom bygebring, maar die ander vier het hom glo later die aand geskop en geslaan tydens ŉ tweede onderonsie. Paramedici kon hom nie weer bybring nie. Hy is op die toneel dood verklaar. Die verhoor duur voort. -SAPA Lees ook: Rugby-moord: Vier weer in die hof Rugby-moord: Verhoordatum bekend Rugby-moord: Seesoldaat het glo vroeër ook baklei Rugby-moord: Verdagtes se name bekend gemaak Rugby-moord: Vier hoop vir borg Rugby-moord: Mense vir uitkenningsparade gesoek Rugby-moord: Verdagte kry borg; name weerhou Rugby-moord: Vier gee hulself oor Rugby-moord: Vyf sal hulself glo oorgee Rugby-moord: Slagoffer se naam bekendgemaak Brit sterf in geveg ná Super15-stryd